PAYROLL AFRICA KURSUS
PAYROLL AFRICA OPLEIDING
Daar sal op die volgende dae opleiding aangebied word:
Donderdag : 13-07-2017 vanaf 08h00
Vrydag : 14-07-2017 vanaf 08h00
Plek : Opleiding Sentrum van Capespan, Noudonsies, Augrabies
RSVP : 12-07-2017 voor 12h00
Dinsdag : 18-07-2017 vanaf 08h00
Woensdag : 19-07-2017 vanaf 08h00
Plek : Sal nader aan die tyd deur gegee word afhangend van die
RSVP : 17-07-2017 voor 12h00
2 Dag kursus @ R 2 300.00 per persoon
(Ligte Verversings ingesluit)
Indien u belangstel om die kursus by te woon, kan u my gerus kontak vir verdere besonderhede
Kind Regards/ Vriendelike Groete/ Saludos
Yolandie Matthee| Donkerhoek Data Agent
Donkerhoek Data PTY (Ltd)
Cell: +27 82 332 5820 | Fax: +27 54 331 3338
E-mail: payrollnc@ovdm.co.za | Web: www.donkerhoekdata.co.za
Reach for your slippers 2017
Op 12 Mei 2017 het die personeel van Orffer & Van der Merwe getof en getooi in hul pantoffels voor Wimpy se deure opgedaag om hul deel by te dra tot die “Reach for your slippers” veldtog.
Die projek is deur die Reach for a Dream-organisasie geloods om fondse in te samel vir kinders tussen die ouderdomme van 3 tot 18 jaar wat aan lewensbedreigende siektes ly ongeag hul ras, kultuur, geslag en omstandighede. Die organisasie is in 1988 gestig deur Owen Parnell, wie ŉ visie gehad het om die kinders se drome te laat bewaarheid.
Orffer & Van der Merwe lewer ‘n verskeidenheid van dienste in die werksplek om ook daagliks drome te laat bewaarheid. Hierdie dienste sluit in werwing, keuring en plasing van kandidate, organisasie- ontwikkeling, vaardigheids-ontwikkeling en opleiding, “executive coaching”, alle aspekte rakende arbeidsverhoudinge waaronder verteenwoordiging in die CCMA, lone en klokstelsels, swart ekonomiese bemagtiging, beroepsgesondheid- en veiligheidsdienste asook die elektroniese byhou van alle personeel-data wat in besighede gegenereer word.
Vir meer inligting oor hul dienste besoek gerus hul webblad by www.orffervandermerwe.com of kontak hul kantoor by (054) 331-3336 vir hulp of navrae.
Neusberg: K﻿akamas Hidro Kragstasie
Suid- Afrika se eerste Hidro Elektriese Kragstasie naby Kakamas verskaf ongeveer 10 Mega Watt krag aan Eskom.
Hul sukses word toegeskryf aan die betrokkenheid in die gemeenskap.
Orffer & Van der Merwe is trots om deel te wees van die besonderse projek.
Om die video te besigtig volg die volgende skakel. https://www.youtube.com/watch?v=MfRLG8sLX9U&feature=youtu.be​
ORPA Plaaswerker van die jaar 2015
ORPA (Oranjerivier Produsente Alliansie) hou jaarliks in samewerking met die borge Orffer & Van der Merwe en Old Mutual die Plaaswerker van die jaar Kompetisie aan die plaaslike boerderygemeenskap.
Plaaswerker van die jaar, Elton Beukes van die plaas Afrifresh, Superlane.
Borge en besoekers gedurende die deftige prysuitdeling.
Mnr. Marius Orffer by die wenners van die plaas Afrifresh, Superlane.
Mnr. Johan van der Merwe by die kategorie wenners Besproeiingspesialiste.
Sekretaresse Dag- 2 September 2015
Op 2 September 2015 het Orffer & Van der Merwe hul jaarlikse tradisie voortgesit en hul Sekretaresse Dag funksie aangebied.
Ons tema vir die jaar was “ Dress for Success” met die oog op die emosionele en fisiese “rokke” wat elke vrou in haar lewe moet aantrek.
Gasspreker Narika Lategan het elke vrou geïnspireer om hul “rokke” met trots en eer te dra en ook om ons verskillende verhoudings te koester.
Skoonheidsterapeut Lisa Viviers het ŉ praktiese grimeersessie aangebied en basiese wenke gedemonstreer vir elke dag kantoorgrimering terwyl klere ontwerper Ann- Lee die moets en moenies vir professionele kantoordrag uit gelig het.
Die dag is aangebied by Three Gables Gastehuis in Upington en Cerina van Blerk, eienaar van die gastehuis, het ook ŉ vinnige maar elegante vingerhappie voorberei.
Elke dame het ŉ geskenk pakkie gekry om saam te neem met allerlei tydskrifte, geskenkbewyse en ŉ eetbare ruiker.
Namens almal teenwoordig wil ons die werkgewers bedank vir die belegging wat hulle in hul dames gemaak het.
Soos Yves Saint Lauren beaam “... what is important in dress is the woman who is wearing it.”
"Reach for your slippers" 2015
" Reach for a dream, reach for your slippers" verldtog
Op 7 Augustus 2015 het die personeel van Orffer & Van der Merwe getof en getooi in hul pantoffels opgedaag voor Wimpy se deure om hul deel by te dra tot die “ Reach for your slippers” veldtog.
Die projek is deur Reach for a dream Organisasie geloods om fondse in te samel vir kinders tussen die ouderdomme van 3 tot 18 jaar wat aan lewensgevaarlike siektes ly ongeag hul kultuur, geslag en omstandighede. Die organisasie is gestig in 1988 deur Owen Parnell wat ŉ visie gehad het om die kinders se drome te bewaarheid.
Orffer & Van der Merwe help daagliks plaaslike besighede om hul van die beste kwaliteit personeel te voorsien om hul drome en doelwitte te bereik.
Kyk gerus onder ons " Careers" afdeling vir vakante poste asook die ander dienste wat ons lewer.